CELEX: 32021D1311
Language: el
Date: 2021-07-30 00:00:00
Title: Εκτελεστική απόφαση (ΕΕ) 2021/1311 της Επιτροπής της 30ής Ιουλίου 2021 σχετικά με την αναγνώριση του Hrvatski Registar Brodova (κροατικό νηολόγιο) ως νηογνώμονα για πλοία εσωτερικής ναυσιπλοΐας σύμφωνα με την οδηγία (ΕΕ) 2016/1629 του Ευρωπαϊκού Κοινοβουλίου και του Συμβουλίου

9.8.2021   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 284/17
               
            
         ΕΚΤΕΛΕΣΤΙΚΗ ΑΠΟΦΑΣΗ (ΕΕ) 2021/1311 ΤΗΣ ΕΠΙΤΡΟΠΗΣ
         της 30ής Ιουλίου 2021
         σχετικά με την αναγνώριση του Hrvatski Registar Brodova (κροατικό νηολόγιο) ως νηογνώμονα για πλοία εσωτερικής ναυσιπλοΐας σύμφωνα με την οδηγία (ΕΕ) 2016/1629 του Ευρωπαϊκού Κοινοβουλίου και του Συμβουλίου
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη την οδηγία (ΕΕ) 2016/1629 του Ευρωπαϊκού Κοινοβουλίου και του Συμβουλίου, της 14ης Σεπτεμβρίου 2016, σχετικά με τη θέσπιση τεχνικών προδιαγραφών για τα πλοία εσωτερικής ναυσιπλοΐας, την τροποποίηση της οδηγίας 2009/100/ΕΚ και την κατάργηση της οδηγίας 2006/87/ΕΚ (1), και ιδίως το άρθρο 21 παράγραφος 1,
         Αφού ζήτησε τη γνώμη της επιτροπής που έχει συσταθεί δυνάμει του άρθρου 7 της οδηγίας 91/672/ΕΟΚ του Συμβουλίου, της 16ης Δεκεμβρίου 1991, για την αμοιβαία αναγνώριση των εθνικών αποδεικτικών ναυτικής ικανότητας για τα σκάφη μεταφοράς εμπορευμάτων και προσώπων με εσωτερική ναυσιπλοΐα (2),
         Εκτιμώντας τα ακόλουθα:
         
                     (1)
                  
                  
                     Η Κροατία υπέβαλε στην Επιτροπή αίτηση για την αναγνώριση του Hrvatski Registar Brodova (στο εξής: HRB) ως νηογνώμονα σύμφωνα με την οδηγία (ΕΕ) 2016/1629.
                  
               
                     (2)
                  
                  
                     Η Κροατία υπέβαλε επίσης τις πληροφορίες και τα έγγραφα που είναι απαραίτητα προκειμένου να μπορέσει η Επιτροπή να ελέγξει αν πληρούνται τα κριτήρια αναγνώρισης.
                  
               
                     (3)
                  
                  
                     Δεδομένου ότι η κεντρική επιτροπή για τη ναυσιπλοΐα στον Ρήνο (CCNR) έχει αποκτήσει σημαντική εμπειρογνωσία όσον αφορά την ανάπτυξη και την επικαιροποίηση των τεχνικών απαιτήσεων για τα πλοία εσωτερικής ναυσιπλοΐας και για να ενθαρρύνει την ανάπτυξη ενιαίων απαιτήσεων στον εν λόγω τομέα, η Επιτροπή ζήτησε από τη γραμματεία της CCNR να υποβάλει έκθεση με στόχο τη διευκόλυνση της τεχνικής ανάλυσης των δεδομένων που αφορούν το HRB.
                  
               
                     (4)
                  
                  
                     Η Επιτροπή, αφού αξιολόγησε τις πληροφορίες και τα έγγραφα που συνόδευαν την αίτηση αναγνώρισης και έλαβε υπόψη την έκθεση που συνέταξε η γραμματεία της CCNR, κατέληξε στο συμπέρασμα ότι το HRB πληροί τα κριτήρια που ορίζονται στο παράρτημα VI της οδηγίας (ΕΕ) 2016/1629,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Το Hrvatski Registar Brodova αναγνωρίζεται ως νηογνώμονας για πλοία εσωτερικής ναυσιπλοΐας σύμφωνα με την οδηγία (ΕΕ) 2016/1629.
         
         
            Άρθρο 2
            Η παρούσα απόφαση αρχίζει να ισχύει την εικοστή ημέρα από τη δημοσίευσή της στην Επίσημη Εφημερίδα της Ευρωπαϊκής Ένωσης.
         
         
            Βρυξέλλες, 30 Ιουλίου 2021.
            
               
                  Για την Επιτροπή
               
               
                  Η Πρόεδρος
               
               Ursula VON DER LEYEN
            
         
         
            (1)  ΕΕ L 252 της 16.9.2016, σ. 118.
         
            (2)  ΕΕ L 373 της 31.12.1991, σ. 29.